அ. ஜாகிர் உசைன்

அ. ஜாகிர் ஹுசைன் (Jahir Husain) என்பவர் கவிஞர், எழுத்தாளர், மொழிபெயர்ப்பாளர், மற்றும் பேராசிரியர். திருக்குறளை முதன்முதலில் தமிழிலிருந்து நேரடியாக அரபி மொழியில் மொழியாக்கம் செய்தவர். ஆத்திசூடி, பாரதியார் கவிதைகள், பாரதிதாசன் கவிதைகள் உள்ளிட்ட தமிழின் முதன்மையான நூல்களையும் தமிழறிஞர்களையும் அரபுலகிற்கு அறிமுகம் செய்தவர். மொழிபெயர்ப்பிற்காக தமிழ்நாடு அரசின் சிறந்த மொழிபெயர்ப்பாளர் விருது உட்பட பல்வேறு விருதுகளை பெற்றிருக்கிறார்.

 பிறப்பு & கல்வி 
ஜாகிர் ஹுசைன் மே 25, 1971 கன்னியாகுமரி மாவட்டம், தக்கலையில்சுலைஹா பீவி, அகமது இணையருக்கு மகனாகப் பிறந்தார். தந்தை தமிழ்நாடு அரசின் ஆரம்ப சுகாதாரத் துறையில் ஆய்வாளராகப் பணியாற்றியவர்.

தக்கலை அரசு முஸ்லிம் துவக்கப்பள்ளியில் ஐந்தாம் வகுப்பை முடித்த ஜாகிர் ஹுசைன், தக்கலை அரசு மேல்நிலைப்பள்ளியில், பத்தாம் வகுப்புவரை தமிழ் வழியில் பயின்றார். அதன்பின் இஸ்லாமிய இறையியல் கல்வியில் ஈடுபட்டார். சென்னைப் பல்கலைக்கழகத்தின் உறுப்புக் கல்லூரியாக இருந்த வேலூர் அல்பாகியாதுஸ் ஸாலிஹாத் அரபுக் கல்லூரியில் 1994-ம் ஆண்டு ’பாகவி’ மார்க்க அறிஞர் பட்டமும், 'அப்சலுல் உலமா’ பட்டமும் பெற்றார்.

இறையியல் கல்வியைப் படிக்கும்போதே பன்னிரண்டாம் வகுப்பை தனியாகவும், சென்னைப் பல்கலைக்கழகத்தில் தொலைதூரக் கல்வியின் மூலம் வரலாற்றுத் துறையில் இளங்கலைப் படிப்பையும் முடித்தார். அதன்பின் 1998-ம் ஆண்டு, சென்னைப் பல்கலைக்கழகத்தின் அரபுத் துறையில் முதுகலை பட்டமும், 2005-ம் ஆண்டு அரபு இலக்கியத்தில் முனைவர் பட்டமும் பெற்றார். 

 ஆசிரியர் பணி 
பள்ளப்பட்டி உஸ்வத்துன் ஹஸனா அரபுக் கல்லூரி, சென்னை புதுக்கல்லூரி, திருநெல்வேலி சதக்கத்துல்லா அப்பா கல்லூரி ஆகிய கல்லூரிகளில் அரபுத்துறையில் உதவிப் பேராசிரியராகப் பணி என இருபது ஆண்டுகளுக்கும் மேலாக பல்வேறு இடங்களில் பணியாற்றிய ஜாகிர் ஹுசைன், அவர் பயின்ற சென்னைப் பல்கலைக்கழகத்திலேயே அரபுத்துறையில் உதவிப் பேராசிரியராக பிப்ரவரி 19, 2008-ல் நியமிக்கப்பட்டார். தற்போது துறைத் தலைவராக செயல்பட்டுவருகிறார்.

ஜாகிர் ஹுசைன் சென்னைப் பல்கலைக்கழகம், பாண்டிச்சேரி பல்கலைக்கழகம், சேலம் பெரியார் பல்கலைக்கழகம் ஆகிய பல்கலைக்கழகங்களின் அரபுமொழி பாடத்திட்டக் குழுத் தலைவராக பொறுப்புவகிக்கிறார்.

கோழிக்கோடு பல்கலைக்கழகம், கண்ணூர் பல்கலைக்கழகம், உஸ்மானியா பல்கலைக்கழகம், கேரளா பல்கலைக்கழகம், மதுரை காமராஜர் பல்கலைக்கழகம், சென்னை கிரசண்ட் பல்கலைக்கழகம் உள்ளிட்ட இந்தியாவிலுள்ள பல்வேறு பல்கலைக்கழகங்களிலும் கல்லூரிகளிலும் பாடத்திட்டக்குழு, தேர்வுக்குழு, முனைவர் ஆய்வு கண்காணிப்புக் குழு ஆகிய குழுக்களில் உறுப்பினராக பொறுப்பு வகிக்கிறார்.

 கருத்தரங்குகள், பயிலரங்குகள் 
ஜாகிர் ஹுசைன் இருபத்தைந்துக்கும் அதிகமான சர்வதேசக் கருத்தரங்குகளிலும், முப்பதுக்கும் அதிகமான தேசியக் கருதரங்குகளிலும் கலந்துகொண்டு ஆய்வுக் கட்டுரைகளைச் சமர்ப்பித்துள்ளார். நூற்றுக்கும் மேற்பட்ட இலக்கியச் சொற்பொழிவுகளையும் நிகழ்த்தியுள்ளார்.

ஏழு சர்வதேசக் கருத்தரங்குகளையும், பதினைந்துக்கும் மேற்பட்ட தேசியக் கருத்தரங்குகளையும் பயிலரங்குகளையும் ஒருங்கிணைத்துள்ளார்.

 இலக்கியப் படைப்புகள் 
அரபு இலக்கியத்தில் ஆர்வம் கொண்ட ஜாகிர் ஹுசைன், அப்துல் ரகுமான், பேராசிரியர் தி.மு. அப்துல் காதர் உள்ளிட்ட தமிழ் அறிஞர்களுடன் ஏற்பட்ட நெருக்கத்தால் தமிழ் இலக்கியத்தில் ஈடுபடத் துவங்கினார்.

மாணவப் பருவத்தில் மாணவர்களால் நடத்தப்பட்டு வந்த கையேட்டு இதழ்களில் கட்டுரைகளையும், கவிதைகளையும் எழுதத் தொடங்கினார். 2005-ம் ஆண்டு முதல் இவரது கட்டுரைகள், அரபு மொழியிலிருந்து நேரடியாக தமிழில் மொழியாக்கம் செய்யப்பட்ட கவிதைகள் மற்றும் சிறுகதைகள் ஆனந்த விகடன், காலச்சுவடு, உயிர் எழுத்து, உயிர்மைமொழிபெயர்ப்புச் சிறுகதை: வேலை-இஹ்சான் அப்துல் குத்தூஸ், கணையாழி, நீலம்நுண்கதைகள் - நீலம் இணைய இதழ், திணை, மணல் வீடுமணல் வீடு - இதழ் 51 (Archived), சமரசம் உள்ளிட்ட இதழ்களில் வெளியாகின.

ஆனந்த விகடன்“மொழியும் அறமும் குரூரங்களிலிருந்து மனிதனை விலக்கும்!” - ஆனந்த விகடன் 18, ஜூலை 2024, குங்குமம்புலால் உண்ணாமைக்கு எதிராக திருக்குறள் இருப்பது இஸ்லாமிய உலகில் எப்படி பார்க்கப்படும்..?, கல்கி, இந்து தமிழ் காமதேனுஅரபு நாடுகளில் ஒலிக்கும் தமிழ்! - இந்து தமிழ், தினமணிஅரேபிய மொழியில் திருக்குறள் - தினமணி, தினத்தந்தி, தினகரன்துபாயில் பாரதியார் கவிதைகள் அரபு மொழியில் வெளியீடு, தினமலர்அரபு மொழியில் பாரதியார் கவிதை: துபாய் இலக்கியவாதிகள் பாராட்டு, இந்து தமிழ் திசை, தி ஹிந்துஅரபு உலகிற்கு அறிமுகமாகும் பாரதிதாசனின் சிந்தனைகள், இந்தியன் எக்ஸ்பிரஸ்திருக்குறள் இப்போது அரபு மொழியில் - இந்தியன் எக்ஸ்பிரஸ், டைம்ஸ் ஆஃப் இந்தியா உள்ளிட்ட இதழ்களிலும் பல்வேறு தொலைக்காட்சி மற்றும் இணைய சேனல்களிலும் இவரது நூல் அறிமுகங்கள் மற்றும் நேர்காணல்கள் இடம்பெற்றுள்ளன.

 உலக நாடுகளில் அரபு மொழியில் திருக்குறள் அறிமுகம் 
சவூதி அரேபியா, துபாய், ஷார்ஜா, மஸ்கட், குவைத், மலேசியா, சிங்கப்பூர் உள்ளிட்ட நாடுகளில் அரபு மொழிபெயர்ப்பின் மூலம் திருக்குறளைப் பற்றி அறிமுக உரைகள் நிகழ்த்தியுள்ளார்

மார்ச் 28, 2015 முதல் ஏப்ரல் 5, 2015 வரை சவூதி அரேபியாவில் நடைபெற்ற சர்வதேச அரபுக் கவிஞர்கள் மாநாட்டில் திருக்குறளை அரபுக் கவிஞர்களுக்கு அறிமுகம் செய்தார். இதன் மூலம் சவூதி அரேபியாவில் அறிமுகம் செய்யப்பட்ட முதல் இந்திய இலக்கியமாக திருக்குறள் குறிப்பிடப்படுகிறது. இஸ்லாத்தின் பார்வையில் புலால் மறுத்தல் (தினமணி நாளிதழ் 13, ஆகஸ்ட் 2024)

 மொழியாக்க நூல்கள் 

 தமிழிலிருந்து அரபு மொழியில் 
+ஆண்டுநூல்கள்பதிப்பாளர்2013திருக்குறள்உலகத் தமிழாராய்ச்சி நிறுவனம்உலகத் தமிழாராய்ச்சி நிறுவனம் (அதிகாரப்பூர்வ இணையதளம்) - திருக்குறள்2015ஆத்திசூடிஉலகத் தமிழாராய்ச்சி நிறுவனம் (2015)
கேலக்ஸி பதிப்பகம் (2023)ஆத்திசூடி - அரபு மொழிபெயர்ப்பு - கேலக்ஸி பதிப்பகம்2021ஈரோடு தமிழன்பன் கவிதைகள்லிபி பதிப்பகம்2021ஆத்திசூடி புதிய பதிப்புகேலக்ஸி பதிப்பகம்ஆத்திசூடி (அரபியில்) - கேலக்ஸி பதிப்பகம் இணையதளம்2022பாரதியார் கவிதைகள்கேலக்ஸி பதிப்பகம்பாரதி கவிதைகள் (அரபியில்) - கேலக்ஸி பதிப்பகம் இணையதளம்2024பாரதிதாசன் கவிதைகள்தமிழ்நாடு அரசின் நிதிநல்கையுடன் கஸல் பதிப்பகம்

 அரபியிலிருந்து தமிழில் 
ஆண்டுநூல் பெயர்நூல் குறிப்புபதிப்பாளர்2007கவிதையை நம்பாதேமஹ்மூத் தரவீஷ் கவிதைகள்கீற்று வெளியீட்டகம்2010கவலைப்படாதேஐ.எப்.டி. பதிப்பகம்'கவலைப்படாதே' புத்தக அறிமுகம் - வலையுகம்2020நிசார் கப்பானி கவிதைகள்சூஃபி பதிப்பகம்புத்தக அறிமுகம்: நிசார் கப்பானி கவிதைகள் - தினமலர்2021கிறுக்கிஅரபு சிறுகதைத் தொகுப்புகாலச்சுவடு பதிப்பகம்கிறுக்கி (காலச்சுவடு இணையதளம்)2022உப்புகவிதைத் தொகுப்புடிஸ்கவரி பதிப்பகம்டுபாயில் உப்பு கவிதைத் தொகுப்பு - வணக்கம் லண்டன்2023நாடோடிக் கட்டில்கவிதைத் தொகுப்புகாலச்சுவடு பதிப்பகம்நாடோடிக்கட்டில் (காலச்சுவடு இணையதளம்)மஹ்மூத் தர்வீஷின் “நாடோடிக் கட்டில்” – நூல் அறிமுகம் - நியூஸ்7தமிழ் இணையதளம்2023காதலர்களாகப் பிரிவோம்கவிதைத் தொகுப்புஉயிர்மை பதிப்பகம்காதலர்களாகப் பிரிவோம் - உயிர்மை பதிப்பகம்2024புயல் முட்டைஅரபு நுண்கதைத் தொகுப்புஎதிர் வெளியீடுபுயல் முட்டை – வஃபா அப்துல் ரஸ்ஸாக்- அரபியிலிருந்து தமிழில் அ.ஜாகிர் ஹுசைன்

 பாடநூல்கள் 
பாட நூலகள்பதவிபதிப்பாளர்9 மற்றும் 10ஆம் வகுப்பு அரபுஆசிரியர்தமிழ்நாடு அரசு பாட நூல் கழகம்தமிழக அரசு - அரபி மொழி பாட புத்தகம் - 10ம் வகுப்பு1 மற்றும் 12ஆம் வகுப்பு அரபுமதிப்புரையாளர்தமிழ்நாடு அரசு பாட நூல் கழகம்தமிழக அரசு - அரபி மொழி பாட புத்தகங்கள் - 11ம் வகுப்பு, 12ம் வகுப்பு2, 4, 6, 11 மற்றும் 12ஆம் வகுப்பு அரபுவல்லுநர் குழு உறுப்பினர்கேரள அரசுகேரள அரசு இணையதளம் - அரபி மொழி பாட புத்தகங்கள் - 2ம் வகுப்பு, 4ம் வகுப்பு,6ம் வகுப்பு, 11ம் வகுப்பு, 12ம் வகுப்பு

 சமய நூல்கள் 

 விருதுகள் 
+ஆண்டுவிருதுவளங்கியவர்கள்குறிப்பு2007சிறந்த மொழிபெயர்ப்பாளர் இஸ்லாமிய இலக்கியக் கழகம்2015சமூக சேவை விருதுதமிழ்நாடு சமூக நல அமைப்புதம்மா, சவூதி அரேபியாவின் சவூதி வாழ் இந்தியருக்கான விருது2016அரபுமொழி சேவைதமிழ்நாடு ஜமாஅத்துல் உலமா இமாம்கள் பேரவை2016சிறந்த மொழிபெயர்ப்பாளர் சிறந்த மொழி பெயர்ப்பாளர் விருது பெற்றோர் - தமிழ் வளர்ச்சித் துறைதமிழ்நாடு அரசு2017சீறாப்புராணம் பரிசில் விருதுசென்னை கம்பன் கழகம்2019குறள் செல்வன்மஸ்கட் தமிழ்ச் சங்கம்2019குறட் தூதர்குவைத் பொங்குத் தமிழ் மன்றம்2019குறளொளிச் சுடர்குவைத் பெரியார் நூலகம்2020திருக்குறள் அறம்குரோம்பேட்டை திருக்குறள் பேரவை2023வி.ஜி.பி. இலக்கிய விருது2023சிறந்த ஆய்வாளர் விருதுசென்னைப் பல்கலைக்கழகம்

 அடிக்குறிப்புகள் 

 வெளி இணைப்புகள் 

 மொழிபெயர்ப்பாளர் அ. ஜாகிர் ஹுசைன் - காலச்சுவடு
 கிறுக்கி - இஹ்சான் அப்துல் குத்தாஸ்- அரபியிலிருந்து தமிழில் அ.ஜாகிர் ஹுசைன் - சரவணமாணிக்கவாசகம் வலைப்பூ
 தமிழக முதலமைச்சர் வெளியிட்ட அரபு மொழி திருக்குறள் சிடி - இந்தியன் எக்ஸ்பிரஸ்
 அரபு மொழியில் பாரதிதாசன் கவிதைகள் நூல் - தினமணி
 அரபு மொழி பேசப்போகும் ‘பாவேந்தர்’ பாரதிதாசனின் சிந்தனைகள்! - அமேசிங் தமிழ்நாடு
 சவுதி மக்கள் கொண்டாடும் திருக்குறளின் ஞானம் - தி ஹிந்து
 பாரதியார் கவிதைகள் அரபு மொழிபெயர்ப்பு அமீரக அரசு செயலாளர் துபாயில் வெளியிட்டார் - நம்பிக்கை செய்திகள்
 பாரதியார் கவிதைகள் அரபு மொழியில் - தி ஹிந்து
 அரபி மொழியில் திருக்குறள் பாடும் பேராசிரியர்..! - தமிழ் மித்ரன்
 ஆத்திசூடி தமிழ்-அரபு இசையொளி ஆல்பம் வெளியீடு - தினமணி
 பாரதியார் பாடல் வீடியோ அரபு மொழியில் வெளியீடு - தினமலர்

பகுப்பு:எழுத்தாளர் வாரியாக தமிழ் நூற்பட்டியல்கள்
பகுப்பு:அரபு-தமிழ் மொழிபெயர்ப்பாளர்கள்
பகுப்பு:எழுத்தாளர்கள் வாரியாகத் தமிழ் நூல்கள்
பகுப்பு:மொழிபெயர்ப்பாளர்கள்
பகுப்பு:சமயத் தமிழ் மொழிபெயர்ப்பாளர்கள்
பகுப்பு:இசுலாமியத் தமிழறிஞர்கள்
பகுப்பு:இசுலாமிய அறிஞர்கள்